**INFORMAVIMAS APIE ASMENS DUOMENŲ TVARKYMĄ**

Šis informacinis pranešimas skirtasasmenims, kurių asmens duomenys tvarkomi Šiaulių miesto savivaldybės administracijojeir kurie kreipėsi į ją su prašymu įgyvendinti savo, kaip duomenų subjektų, teises arba pranešimu apie Šiaulių miesto savivaldybės administracijoje įvykusį asmens duomenų saugumo pažeidimą, arba kitais klausimas susijusiais su asmens duomenų tvarkymu.

Šiuo pranešimu informuojame Jus, kad vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) 13 straipsniu ir 14 straipsniu, teikiame Jums informaciją, susijusią su Jūsų duomenų tvarkymu:

1. Šiaulių miesto savivaldybės administracija (toliau – Administracija), juridinio asmens kodas 188771865, buveinės adresas Vasario 16-osios g. 62, Šiauliai, tel. (8 41) 509 490, el. pašto adresas info@siauliai.lt, tvarkydama asmens duomenis veikia kaip duomenų valdytojas.

**Administracijoje bus tvarkomi šie** **Jūsų asmens duomenis**: prašymą ar pranešimą pateikusio asmens ar asmens galinčio suteikti daugiau informacijos apie pranešime aprašytas aplinkybes - tapatybės **identifikavimo** duomenys - vardas, pavardė, gimimo data, asmens kodas (pavyzdžiui, kai prašymas pasirašomas elektroniniu, jei taikoma), asmens dokumento kopija (kai prašymas teikiamas paštu); **kontaktiniai** duomenys - telefono ryšio numeris ir (ar) elektroninio pašto adresas ir (ar) korespondencijos adresas ir (ar) elektroninės siuntos pristatymo dėžutės adresas; su **prašymu ar pranešimu** susiję duomenys - prašymo (pranešimo) pateikimo Administracijai faktas, data, laikas *(kai taikoma)*, prašymo (pranešimo) turinys (ir jame ar jo prieduose esantys Jūsų asmens duomenys), atsakymo į prašymą (pranešimą) faktas, data, laikas *(kai taikoma)*; su pasitelktu **atstovu** susiję duomenys - atstovo vardas, pavardė (pavadinimas), gimimo data arba asmens kodas (įmonės kodas), atstovavimo faktą patvirtinančio dokumento kopija; **kiti** asmens duomenys - susirašinėjimas (kai iš jo galima identifikuoti fizinį asmenį), darbovietė, pareigos, parašas ir kt.

**Administracijoje Jūsų asmens duomenys bus tvarkomi šiais tikslais:**

Jums nusprendus kreiptis į Administraciją su prašymu įgyvendinti savo, kaip duomenų subjektų, teises arba pranešimu apie Administracijoje įvykusį asmens duomenų saugumo pažeidimą, arba kitais klausimas susijusiais su asmens duomenų tvarkymu, Jūsų asmens duomenys bus tvarkomi *Duomenų apsaugos pareigūno funkcijų vykdymo tikslu, įskaitant duomenų subjektų prašymą nagrinėjimą, asmens duomenų saugumo pažeidimų vertinimą, konsultavimą.*

2. **Asmens duomenų tvarkymo teisinis pagrindas**:

2.1. Reglamento 6 straipsnio 1 dalies c punktas;

2.2. Reglamento 12, 15 - 21 straipsniai, 33 straipsnio 5 dalis, 34 straipsnis, 38 straipsnio 4 dalis;

2.3. Duomenų subjektų teisių įgyvendinimo Šiaulių miesto savivaldybės administracijoje taisyklės, patvirtintos Šiaulių miesto savivaldybės administracijos direktoriaus 2020 m. balandžio 8 d. įsakymu Nr. A-477 "Dėl duomenų subjektų teisių įgyvendinimo Šiaulių miesto savivaldybės administracijoje taisyklių patvirtinimo";

2.4. Asmens duomenų saugumo pažeidimų Šiaulių miesto savivaldybės administracijoje valdymo taisyklės, patvirtintos Šiaulių miesto savivaldybės administracijos direktoriaus 2020 m. balandžio 8 d. įsakymu Nr. A-478 „Dėl asmens duomenų saugumo pažeidimų Šiaulių miesto savivaldybės administracijoje valdymo taisyklės patvirtinimo“;

2.5. Asmens duomenų tvarkymo Šiaulių miesto savivaldybės administracijoje taisyklės,patvirtintos  Šiaulių miesto savivaldybės administracijos direktoriaus 2022 m.  rugsėjo 16 d. įsakymu Nr. A-1629 „Dėl asmens duomenų tvarkymo Šiaulių miesto savivaldybės administracijoje taisyklių patvirtinimo“.

3. **Jūsų asmens duomenys gali būti perduoti**:

3.1. teismui, teisėsaugos įstaigoms ar valstybės institucijoms tiek, kiek tokį teikimą nustato teisės aktų reikalavimai (pvz.: antstoliams, teismams ir kt.);

3.2. valstybės institucijoms, kurios prašyme (pranešime) nurodytos kaip papildomi adresatai arba su kuriomis susijęs prašymo (pranešimo) objektas;

3.3. teisės aktų nustatytais atvejais Administracija teikia asmens duomenis valstybės registrams ir informacinėms sistemoms, Administracijos veiklos patikrinimus atliekančioms valstybės institucijoms, kitoms valstybės institucijoms ir kitiems tretiesiems asmenims, kuriems teikti asmens duomenis Administraciją įpareigoja įstatymai ar kiti teisės aktai.

3.4. duomenų tvarkytojams, kurie atlieka tam tikrus darbus ir teikia paslaugas (informacinių technologijų įmonės, kurios duomenis tvarko, kad užtikrintų informacinių sistemų kūrimą, tobulinimą ir palaikymą; įmonės, kurios teikia apsaugos ir kitas paslaugas, įskaitant teisės, finansų, mokesčių, verslo valdymo ir pan.);

4. **Informuojame, kad Jūsų asmens duomenys bus saugomi**:

4.1. Prašymų dėl duomenų subjektų teisių įgyvendinimo Administracijoje nagrinėjimo dokumentai - 1 metus nuo sprendimo priėmimo;

4.2. Pranešimai apie Administracijoje galimai įvykusį asmens duomenų saugumo pažeidimą ir pranešimo nagrinėjimo dokumentai – 5 metai;

4.3. Asmens duomenų saugumo pažeidimų registravimo žurnalas - 5 metai nuo paskutinio įrašo žurnale padarymo;

4.4. Kiti asmens duomenys - Lietuvos Respublikos archyvų įstatymo ir vyriausiojo archyvaro nustatyta tvarka.

Šis terminas gali būti pratęstas, jei asmens duomenys yra naudojami arba gali būti naudojami kaip įrodymai ar informacijos šaltinis ikiteisminiame ar kitokiame tyrime, įskaitant ir Valstybinės duomenų apsaugos inspekcijos vykdomame tyrime, civilinėje, administracinėje ar baudžiamojoje byloje ar kitais įstatymų nustatytais atvejais. Tokiu atveju asmens duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.

5. **Informuojame, kad turite šias duomenų subjekto teises**: teisę gauti informaciją apie duomenų tvarkymą (Reglamento 13, 14 straipsniai); teisę susipažinti su savo duomenimis ir kaip jie yra tvarkomi (Reglamento 15 straipsnis); teisę reikalauti ištaisyti arba, atsižvelgiant į asmens duomenų tvarkymo tikslus, papildyti asmens neišsamius duomenis (Reglamento 16 straipsnis); teisę reikalauti ištrinti duomenis („teisė būti pamirštam“) (Reglamento 17 straipsnis). Pastaba: šia teise galima pasinaudoti, kai yra bent viena iš Reglamento 17 straipsnio 1 dalyje nurodytų sąlygų; teisę apriboti duomenų tvarkymą (Reglamento 18 straipsnis). Pastaba: šia teise galima pasinaudoti, kai yra bent viena Reglamento 18 straipsnio 1 dalyje nurodytų sąlygų; teisę į duomenų perkėlimą (Reglamento 20 straipsnis). Prašymai dėl duomenų subjekto teisių įgyvendinimo turi būti pateikti raštu (įskaitant ir elektroniniu formatu) ir tik nustačius mano tapatybę, taip pat kiekvienu konkrečiu atveju įvertinus prašymo pagrįstumą.

6. **Visais klausimais, susijusiais su asmens duomenų tvarkymu, asmens duomenų apsaugos užtikrinimu ar asmens duomenų saugumo pažeidimais, galite kreiptis į Administracijos duomenų apsaugos pareigūną tel. 8 41 596 229 arba el. p. *duomenuapsauga@siauliai.lt*.**

7. Informuojame, kad Administracija asmens duomenis tvarkys teisėtai, sąžiningai ir skaidriai, laikydamasi teisės aktų nustatytų reikalavimų ir tik nustatytais tikslais, taip pat užtikrins duomenų saugumą, įgyvendindama tinkamas technines ir organizacines priemones duomenims apsaugoti nuo neteisėto sunaikinimo ar (ir) atsitiktinio pakeitimo, atskleidimo ir nuo bet kokio kito neteisėto tvarkymo.

8. Informuojame, kad Jūsų asmens duomenims gali būti taikomas automatizuotas sprendimų priėmimas. Šiuo atveju priimtas sprendimas užtikrins Jūsų teises ir laisves tinkamomis apsaugos priemonėmis. Jūs turite teisę reikalauti žmogaus įsikišimo ir sudaryti reikalingus procedūrinius susitarimus, taip pat, Jūs galite pareikšti savo nuomonę ir ginčyti sprendimą. Taip pat informuojame, kad Jūsų asmens duomenis tvarkome tik Europos Sąjungos teritorijoje. Administracija šiuo metu neturi ketinimo perduoti ir neperduoda Jūsų asmens duomenų tvarkytojams ar gavėjams į trečiąsias valstybes.

**Detalesnę informaciją apie asmens duomenų tvarkymą Administracijoje galima rasti interneto svetainėje *www.siauliai.lt* skiltyje „Asmens duomenų apsauga“.**

9. Informuojame, kad Jūs turite teisę pateikti skundą Valstybinei duomenų apsaugos inspekcijai (A. Juozapavičiaus g. 6, 09310 Vilnius, tel. (8 5) 271 2804, 279 1445, el. p. ada@ada.lt), jeigu manote, kad Administracija neteisėtai tvarko Jūsų asmens duomenis arba neįgyvendina Jūsų teisių.